ན་པོ་གཉིས་ཀྱིས་མཇལ་ནས་ངུས་པས་ང་དེ་ལྟ་བུ་མིན་དེ་འདྲ་མ་བྱེད་གསུང་།ངེད་རྣམས་ལ་ཁྱེད་རང་ཚེ་བློ་ཅར་སོང་དང་ང་ལ་འདོན་གྱུ་ཅིག་ཡོད་གསུངས་པས་འདུག་ཐག
མཆོད་པར་སོང་།ཅུང་ཞིག་བསྡད་ནས་ནང་དུ་སོང་བས་རྗེ་ཉིད་ཀྱིས་གདུལ་བྱ་རྟག་འཛིན་ཅན་རྣམས་བསྐུལ་བའི་ཕྱིར་དུ་སྦྱོང་བ་གསུམ་རིམ་གྱིས་ཐིམ་སྟེ།ཆོས་ཐམས་ཅད་ཀྱི་གནས་ལུགས་སྟོང་པ་ཉིད་དང་རོ
གཅིག་པའི་བདེ་བ་ཆེན་པོའི་ཡེ་ཤེས་ཀྱི་རང་བཞིན་འོད་གསལ་ཆོས་སུའི་ངང་དུ་མཉམ་པར་བཞག་པར་གྱུར་ཏོ།།དེ་དུས་ཞལ་གྱི་སྐེར་མ་དང་ཁམ་ཁུམ་ཞིག་སྟེ་དཀར་ལ་འོད་དང་ལྡན་པ་ཞིག་ཏུ་གྱུར།དེའི་ཚེ་བདག
ཅོག་རྣམས་མགོན་དང་བྲལ་བས་གྲོགས་པོ་རྣམས་མྱ་ངན་བྱེད་ཀྱང་དེ་འདྲ་མ་བྱེད་ཅིག་སྨྲས་ནས།རྟེན་ལ་སྙན་དང་དང་མཆོད་པ་ཕྲལ།དྲི་བཟང་གི་ངང་འཐུལ་བ་སོགས་བྱས།དགོན་པས་སྤུ་རིམ་བསླབ་བཞིན

དུ་ཡོད་པས།རྟེན་རྣམས་ལ་སྙན་ཤལ་དང་མཆོད་པ་ཕུལ་ལ་དགོངས་རྫོགས་བྱེད་སོ་ཚུ་ལ་བླ་མ་མཆོད་པ་དང་སྨོན་ལམ་སོགས་ཉིན་དེ་བཞིན་གྱིས་ཤིག་ཅེས་ཞུས།དེ་དུས་ཉི་མ་གཟས།།
བཟུང་བ་ལྟར་འོད་མེད་པའི་དམར་ལམ་པ་ཞིག་ཏུ་སོང་བས་དེ་འདིའི་ལྷ་ས་ཡིན་པ་འདྲ་ཟེང་།རྗེ་ཉིད་ཀྱིས་སྔ་གོང་ནས་ངཤི་བའི་རྗེས་སུ་ནོམ་པ་མང་ཟེར་ན་རི་ཁྲོད་པའི་རྐང་འདྲེན་དུ་འགྲོ་བས་ཅི་ཡང་མེད་པ
ཞིག་བྱེད་དགོས་གསུངས་ནས་ཚོགས་སུ་བཏང་ཡང་།ཁོང་ཡོ་བྱད་ལ་དབང་ཐོབ་པའི་གང་ཟག་ཡིན་པ་དང་ཡོན་བདག་དང་ཅན་རྣམས་ཀྱིས་ནན་ཆེ་བས་མི་བཞེས་པའི་རང་དབང་མ་ཐོབ་པས་དེ་ལྟར
མ་བྱུང་།གང་ཡོད་རྣམས་ངེད་གྲྭ་བ་རྣམས་ཀྱིས་བླ་མ་དཔོན་པོ་མི་སྱ་སོགས་ལ་སྤྲད་ནས་ངེད་ཐམས་ཅད་ཀྱིས་དོན་དམ་ལེགས་པོ་བྱས་ནས་ཚོགས་སུ་འགྲོ་ངེས་བྱས།དེ་ཉིན་ནས་གདུང་མཇལ་ལ་ཉིན
རེ་ལ་ཡང་མི་བརྒྱ་ཕྲག་མང་པོ་ཉིན་མཚན་རྒྱུན་མི་ཆད་པར་འོངས་པ་རྣམས་ལ་མང་ཛ་རེ་བཏུང་།དེ་རྣམས་ཀྱིས་སྐུ་གདུང་ལ་གོས་དང་ཁ་བཏགས་ཕུག་སྣམ་རྫ་རས་དབུལ་དོང་ཚེ་སོགས་མང་དྲབ
ཕུལ།འདིའི་སྐབས་སུ་གྱོགས་ཕྱོགས་ནས་འབྲུམ་ནང་ཟ་བ་སོགས་དང་།ནོར་ནད་ཀྱི་རླུང་བྱ་ཡེར་འགྲོ་མར་འགྲོ་སོགས་ལ་འཇོམ་མེད་དུ་བྱས་ཀྱང་སྐྱོན་ཅི་ཡང་མ་བྱུང་།བཅུ་གསུམ་གྱི་ཉིན་

དགེ་གསུམ་གྱི་མང་ཛའི་ཐེབས་ལ་ཁ་བཏགས་འདོམ་ཕྱེད་དང་དོརེ་ཡོད་པ་ལྔ་བཅུ་རེ།ར་བ་སྤྱོད་ལ་སྲིད་ཞིའི་བདེ་སྒྱིད་སུམ་བརྒྱའི་འགྱེད་དང་མང་ཛའི་ཐབས་ལ་མཛོད་བཏགས་བཅོ་ལྔ།རྟེན་ཆེན་རྣམས་ལ་བརྒྱ་མཆོད་སོགས་ཕུལ།།
རང་དགོན་དུ་དགོན་པའི་ཁང་འཛིན་པ་རྒྱ་དང་ལྔ་བཅུ་ཙམ་ལ་སྔ་ཕྱིར་དོང་ཚེ་ཚོན་རེ་དང་ཞོ་རེ།གོང་སྣམ་བརྒྱ་དང་ལྔ་བཅུ།བདྨེ་གཞན་རྣམས་ལ་ཞོ་བརྒྱད་རེ།རྣམ་གཞག་ལ་མིན་ཁྱིམ་ལྔ་བཅུ་དང་ཞྭ་སྙམ་ལྔ་བཅུ་དང་ཁ་ལ
བཏགས་མང་པོ་ཕུལ།ཙོ་ནེ་ཡེར་བ་ཆ་རྡོར་མཱ་ནུ་གོང་སོ་ལུ་ཆུང་མཆིས་པ་ནག་མདོ་བྱམས་པ་གླིང་ཆོས་སྡེ་ཆོས་རྫོང་རེབ་ཚ་ཕ་རིའི་དགོན་སྡེ་གསུམ་མཛོད་དགེ་གཙོ་བོ་ཁ་གྱ་རྐང་ཚ་ཙ་ཡུ་ཨ་ཁྱུང་སོགས་ཀྱི
དགོ་སྡེ་དང་བཀྲ་ཤིས་འཁྱི་ལ་རོང་པོའི་སྲུབ་སྡེ་བཅོ་བརྒྱད་གྲྭ་ཚང་དང་བཅས་པའི་དགོན་སྡེ་སྲུབ་སྡེ་བདུན་ཅུ་ཙམ་ལ་མང་ཛ་དང་ཁ་བཏགས་ཀྱི་འགྱེད་སོགས་ཕུལ།དེ་དག་གི་གླ་མ་སོགས་ལ་སུ་མཚན་ནས་བདུན་
བཅུ་མན་གྱི་རྣམ་གྲངས་གང་འོས་ཕུ་ལ།ཐམས་ཅད་ཕྱོགས་གཅིག་ཅུ་བསྡོམས་ན།ཕོ་རྒོད་ཉི་ཤུ།ནོད་བཞི།གོས་ཆེན་དྲུག་ཅུ་ཐམ་པ།ལི་ཡུག་དགུ།དབུལ་གྱི་མཎྜལ་ཆེ་ཆུང་ཉི་ཤུ།གོས་རས་ཀྱི
ལྷམ་བཅུ།ཕྲུག་ཡུག་བཅུ་གསུམ།གོས་དང་ཕྲུག་གི་སྙན་བཅུ་གཉིས།བྱུང་དཀར་གྱི་ཕྲེང་བ་གསུམ།མིན་ཁྱིན་དང་རས་ཡུག་བརྒྱ་ལྷག་སྟན་དམར་བཅུ་གཅིག།ཆོས་གོས་ལྔ།མཐང་ཤ་མ་གཉིས།

༄སྣམ་སྦྱར་ལྔ།པཎ་ཞྭ་གསུམ་དང་བཅས་པའི་ཞྭ་ལྔ།སྟན་ཁྲ་ལྔ།མཁར་གོན་བཞི།གསང་སྔར་བཅུགཏས།ཟླག་མོ་གཉིས།རྡོར་དྲིལ་སུམ་ཅུ་ལྷག་ཏིང་ཤག་བཅུ་གཉིས།སྣམ་བུ་དཀར་དམར།
འདོམ་བརྒྱ་ལྷག་ཛ་བག་ལྔ་བཅུ།སྲུབ་ཚོལ་བཅུ།ཕྲུག་གཟན་ལྔ།ཞྭ་སྣམ་དོན་གསུམ།དར་ཡུག་བཅུ་དྲུག་ཆབ་རིལ་བདུན།མཁར་སླད་གསུམ།གསེར་སྒྱོགས་ལྔ།ལྷུང་བཟེད་གཉིས།དུང་དཀར་གཉིས་
སོགས་ཀྱི་འབུལ་བ་བྱས།ཡང་ཐུགས་དགོངས་རྫོགས་ཕྱིར་སྐུའི་རྟེན་སངས་རྒྱས་བྱང་སེམས་སོགས་ཀྱི་སྐུ་འདྲ་མང་པོ་ཚོན་བྲིས་དང་།སྨན་འདམ་དང་ཤོག་ངོས་ལ་ཁྲི་ཕྲག་མང་པོ་ལེགས་པར་སྤང་།གསུང་གྲི།
རྟེན་གསེར་དངུལ་ལས་མདོ་སྡེ་བསྐལ་བཟང་དང་གཟུངས་རིགས་མང་པོ་བྲིས་ཤིང་རྗེ་རང་ཉིད་ཀྱི་གསུང་རྩོམ་གང་ཡོད་དང་བློ་སྐྱོང་ལམ་རིམ་སོགས་སླར་དུ་བརྐོས།ཐུགས་ཀྱི་རྟེན་བུར་ཚྭ་སོགས་ནང་དུ་བསྲེས་པའི
སཙྪ་འབུམ་ཕྲག་གཉིས་དང་མྱང་འདས་མཆོད་རྟེན་བཞུགས་གནས་བྱང་ཆུབ་མཆོད་རྟེན་སོགས་ལེགས་པར་གྲུབ་པར་བྱས།སྔ་ཕྱིར་དགོངས་རྫོགས་ལ་དོང་ཚེ་ཁ་བཏགས་དར་ཁ་སོང་བ་རགས་རིམ་ཞིག་བརྩིས
ན་དོང་ཚེ་ཚོན་ལྔ་བརྒྱ་ལྷག་དང་།ཁ་བཏགས་དང་ཁ་ཁྲི་ཕྲག་གཉིས་ལྷག་ཙམ་གྱིས།དཀོན་མཆོག་གི་མཆོད་པ།དགེ་འདུན་གྱི་བསྙེན་བཀུར།སྐྱེ་བོའི་སྦྱིན་གཏོང་དང་བཅས་པ་ཁ་ན་མ་ཐོ་བ་མེད་པར་ལེགས

པར་བགྱིས།དམར་གདུང་བྱེད་པའི་ཕྱག་ལེན་མཐོང་བ་སོགས་མེད་ཀྱང་བླ་མ་རྣམས་ཀྱི་གསུང་ལ་བརྟེན།རང་ཅག་རྣམས་ཀྱིས་ཐབས་མཁས་བྱས་པས་སྐུ་གདུང་ཤིན་ཏུ་སྐམ་ཐག་ཆོད་ཅིང་ཕྱི་ནང་གི་ཅུང་ཟད་ཙམ་ཡང
མ་ཉམས་པར་མཆོད་འོས་སུ་གྱུར་པ་ཞིག་བྱུང་།དེ་ནས་དྲི་བཟང་གི་ཆུས་བཀྲུས་ཤིང་སྤུ་ལུས་ཚོན་གྱིས་དཀར་པོར་བྱས།ཕྱག་ཞབས་ཀྱི་མཐིལ་དང་སེན་མོ་ཟངས་མདོག་ལྟ་བུ་དང་།ཞལ་དུ་གསེར་གསོལ་གནས་ཡིག་བྲི
བ་སོགས་བྱས་པའི་སྟེང་དུ་བདུད་རྩི་རིལ་བུ་སྐྱེ་བདུན་སོགས་དང་དྲི་བཟང་གི་གོས་ཐུམ་དུ་མས་སྐུ་ལུས་ཁྱབ་པར་གཡོགས།དེ་སྟེང་ཁ་བཏགས་ཆེ་ལེགས་དྲི་མ་མེད་པ་ཉིས་བརྒྱ་ལྷག་གིས་དཀྲིས་ཤིང་གོས་དར་གཞན་གྱིས་ན
བཟའ་དང་སྣུམ་སྦྱང་ཡང་ཕུལ་ནས་བླ་མས་ལྷུང་བསྐྱེད་པ་སོགས་ཀྱང་བྱས།ཡང་མཇལ་བ་མང་པོ་འོངས་ནས་མཇལ་ཁ་གཏོང་དགོས་ཟེར་བས་འདོད་པ་བསྐངས།བྱ་ལོའི་གཉིས་པའི་ཚེས་གསུམ་གྱི་ཉིན་འདས་མཆོད
འཛིན་པའི་འགྲོ་བཙུགས་པས་དེ་ཐོག་ཏུ་ཡང་ཙེ་ནེ་དཔོན་པོ་ཡབ་སྲས་དང་དྲད་ཅན་རྣམས་ཀྱིས་མང་རྔ་སོགས་ཕུལ།དེ་ཡང་བླ་མྲའི་འདས་མཆོད་བྱེད་པ་དོན་ཤིན་ཏུ་ཆེ་བར་གསུངས་ཏེ།རྡོ་རྗེ་སྙིང་པོའི་རྒྱུད་ལས།བླ་
མའི་འདས་མཆོད་བཟུང་ན་ཚེ་རིང་ཞེང་ལོངས་སྤྱོད་དང་ལྡན་པར་འགྱུར།ཞེས་དང་།པཎ་ཆེན་བློ་བཟང་ཡེ་ཤེས་ཀྱིས།དུས་གསུམ་གྱི་སངས་རྒྱས་ཐམས་ཅད་མཆོད་པ་བས་བླ་མའི་བ་སྤུའི་བུ་ག་གཅིག་མཆོད་པ་ཕན

ཡོན་ཆེ་བར་གསང་འདུས་སོགས་ལས་གསུངས་ན་སྐུ་གདུང་རིལ་པོ་མཆོད་པ་ལྟ་ཅི་སྨོས་ཞེས་གསུངས།དགེ་བ་ཤེས་ཤ་ར་བའི་ཞལ་ནས་ཀྱང་བླ་མའི་འདས་མཆོད་བྱས་པ་ལ་ཕན་ཡོན་དྲུག་ཡོད་དེ།
བླ་མའི་ཐུགས་དགོངས་རྫོགས་པར་འགྱུར་བ་དང་།བླ་མ་ལ་བརྟེན་པའི་སྡིག་སྒྲིབ་བྱུང་བར་འགྱུར་བ་དང་།རང་གི་བསོད་ནམས་རྒྱ་ཆེན་མོ་འཐོབ་པར་འགྱུར་བ་དང་།སྐྱེ་བ་ཕྱི་མ་རྣམས་སུ་བླ་མ་རྣམས་ལ་མཇལ་བར་འགྱུར་བ
དང་།བླ་མ་རྣམས་ཀྱི་གདུལ་བྱར་འགྱུར་བ་དང་།འཁོར་བ་མྱུར་དུ་ཟད་པའི་ཕུན་ཡོན་ཡོད་དེ།ཞེས་སོགས་གསུངས་པ་ལྟར་གྲྭ་དཔོན་སློབ་རྣམས་ཀྱིས་ཀྱང་བསོད་ནམས་རླབས་ཆེན་བསྲུན་ཕྱིར་ལོ་དུས་ཀྱི་འདས་མཆོད
བླ་མ་རྣམས་དང་།ཟླ་དུས་ཀྱི་འདྲས་མཆོད་གྲ་བ་རྣམས་ཀྱིས་དགོན་པ་འདི་ཇི་སྲིད་གནས་ཀྱི་བར་དུ་མི་འཆག་པར་འཛིན་པའི་རྒྱུན་ཚུགས།དེ་དུས་བཤམས་རྒྱུའི་མཆོད་རྫས་སོགས་ཀྱང་བྱས།སྐབས་དེར་རྒྱུན་དུ་ཁབ་བབས
ཀྱང་ཚེས་བཅུའི་ཉིན་ཁ་བ་ཆད།ཉི་མ་འོངས་ནས་ཁུ་བ་ཞུ་བསྔ་ས་གཞི་ཆག་ཆག་བཏབ་པ་ལྟ་བུ་ཞིག་བྱས།དེ་ཉིན་དགོན་པར་གྱི་ནང་ཀུན་ཏུ་མཆོད་རྫས་ཀྱི་རིགས་དུ་མི་བཀྲམ།རི་ཁྲོད་དུ་ཡང་སྐུ་གདུང་སྦྱིན་འདྲེན་པའི
ཕྱོས་ཀྱུ་བཞི་པ།ངོས་རྣམས་སུ་དང་རས་ཀྱིས་མིག་མདས་བྲེས་པ།ཟུར་བཞིར་གྱི་ཁུར་དང་རྒྱལ་མཚན།སྟེང་དུ་གདུགས།མཐའ་བསྐོར་དུ་གསིར་དྲིལ་གྱིས་སྤྲས་པའི་བ་དན་དང་འཕེན་རྩེ་གསུམ་དུ་མས་བ་སྐོང་བ།དེ་ནས

དུ་སྔར་སྨོས་ཀྱི་ཟ་མ་ཏོག་བཞག་ནས་སྟ་གོན་བྱས།བཅུ་གཅིག་གི་སྔ་དྲོ་ནམ་མཁའ་དྭངས་པརྒྱ་མཐིང་བཟང་པོའི་མདོག་ལྟ་བུ་ལ་ཉི་མ་ཡང་འོད་གསལ་ཞིང་བསེར་བུ་ཕྲ་མོ་ཙམ་ཡང་མི་རྒྱུ་བ་བྱུང་།དགོན་པའི་དགེ་སློང་རྣམས་
ཀྱིས་ཆོས་གོས་རྣམ་གསུམ་གྱོན།དགེ་ཚུལ་སློང་རྣམས་ཀྱིས་མཆོད་རྫས་དང་རོལ་ཆ་དུ་མ་ཐོགས་ཏེ་སེར་ཕྲེང་བསྒྲིགས་ནས་བསུ་བ་ལ་བྱོན།དེ་མཚུངས་ཅོ་ནི་དཔོན་པོའི་འཇམ་དབྱངས་ནོར་བུས་ཀྱང་བཅུ་ལུགས་ཀྱིས
བསུ་བ།རྒྱ་ལུགས་ཀྱིས་བསུ་བ།དམག་ཆས་ཀྱིས་བསུ་བ།ཆིབ་སྒ་རྒྱན་ཅན་ཟུང་སོགས་སྟ་གོན་བྱས་ནས་ཁོ་རང་གིས་ཉིན་བདེ་དང་སྤོས་དམར་ཕྱག་ཏུ་བསྣམས་ནས་བསུ་བ་ལ་བྱོན་པ་དང་ངེད་རྣམས་ཀྱིས་སྐུ་གདུང
རིན་པོ་ཆེ་ལ་སྣུམ་སྦྱར་དང་པཎ་ཞྭ་གསོལ་ནས་ཟ་མ་ཏོག་ཏུ་སྤྱན་དྲངས་པ་དང་།དཔོན་པོས་འགྲོ་བ་རྣམས་ལ་ཐེག་ཅིག་གསུངས་ནས་ཁོ་རང་རེ་ཞིག་གི་བར་ཞབས་ཐང་ལ་སྤོས་ཀྱིས་སྣ་དྲངས་ནས་བྱོན་པ་ལ།བླ་མ་འགའ་ཞིག་གིས
དཔོན་པོ་ཆེན་པོ་འདི་ལྟ་བུ་ཞབས་ཐེང་ལ་བྱོན་ནས་བསུ་བ་ཆོས་རྒྱལ་ཡིན་ཟེར་ནས་སྨོན་པ་བྱེད།གྲོང་བ་རྣམས་ཀྱིས་བསང་དུང་བར་སྣང་ལ་བླ་རེ་བྲེས་པ་ལྟར་ཆགས།མི་སྟོང་ཕྲག་དུ་མ་དང་བཅས་ཏེ་དགོན་པར་སླེབས།།
དེ་ནས་སྐུ་གདུང་ཁྲི་ཐོག་ཏུ་སྤྱན་དྲངས།ཆོས་སྤྱོང་སྲུ་ཕེབས་ནས་དེ་རིང་ནས་སྐུ་གདུང་ལ་དད་པས་ཕྱག་གཅིག་འཚལ་བ།ཐལ་མོ་ཡ་ཅིག་སྦྱོར་བ།ཆུ་ཐིགས་པ་གཅིག་གམ།ནས་འབྲུ་གཅིག་གམ།སྤོས་རྐང་གཅིག

།།ཡན་ཆུད་འབུལ་བ་སངས་རྒྱས་མོས་པའི་འཁོར་གྱི་ཐོག་མར་སྐྱེ་བ་གདུག་འདྲེ་བ་ཡི་མི་འགྱུར་རྡོ་རྗེའི་ཚིག་ཅེས་སོགས་གསུང་།ཆོས་སྐྱོང་གི་གསུང་ལ་འགའ་ཞིག་གིས་ཐིགས་མི་ཐིགས་ཅི་རིགས
སྣང་ཟེར་ཡང་།རྗེ་ཞི་ལ་གང་གསུངས་ཐོག་ཏུ་སོང་བས་འདིར་དྲངས་པ་ཡིན་ནོ།།དེ་ནས་ཅོ་ནི་དཔོན་པོ་སོགས་ཀྱིས་བརྒྱ་མཆོད་དུ་མ་ཕུལ།སྤྱན་འདྲེན་ཁྲུས་གསོལ་དྲང་བཅས་པ་བྱས་ནས།ཐམས་ཅད་ལ་མཇལ
ཁ་བཏང་བས་ཀུན་ཡིད་ཚིམ་ནས་གསུང་མི་གྲགས་པ་མ་གཏོགས་སུ་དངོས་ཡིན་ཟེར་ནས་བྱ་བ་ན་སངས་པ་ལྟ་བུ་ཞིག་བྱུང་།དེ་ནུབ་ནས་ཡང་ཁ་བ་བབས་པས་ཀུན་ཡ་མཚན་དུ་ཀུར།དེ་ནས་རྗེ་བླ་མ་སྟོབས་ལྡན་པས
གཟུངས་བཞུག་སོགས་ལ་བགེགས་བཀླད་དང་དྲ་བ་གནས་བྱས།མཆོད་རྟེན་གྱི་ནང་གོས་ཀྱིས་གཡོགས་ཤིང་དྲི་བཟབ་ཞུགས།སེང་ཟེའི་ནང་དུ་བུམ་རྫས་ཉེར་ལྔ་རིན་པོ་ཆེའི་རིགས་དུ་མ་སོགས་ཀྱིས་གང་བའི་གཉེར
བུ་མ་དང་གཏེར་འཁོར་དེ་ལ་ལོ་བའི་ཡོ་བྱད་ཀྱི་རིགས་སུ་ཆོག་།ཆོས་སྐྱོ་ཞམས་ཀྱི་ཁྲུ་རབ་གཟུངས་བུ་མ་བྲི་བཟང་གི་ཐུམ་དང་བཅས་པས་བར་བར་བཀང་།མཆོད་རྟེན་ནང་དུ་རིན་པོ་ཆེན་ལ་ཚོགས་དང་
གཅལ་དུབ་ཀྲན།དེ་སྐྱེང་སྣ་ཚོགས་པདྨ་བཅྭ་རྒྱོག་རྡོ་རྗེས་མཚན་པའི་གོས་སྤྱན་གཉིས་བཞུགས་གདིང་དང་བཅས་པའི་སྟེང་དུ་ཞུགདང་འིནལྕ་ཀྲུའིདྲིལ་རྡོར་དྲིལ་བ་

མགུལ་རྒྱན་དང་ཕྱག་གདུབ་ཏུ་རིན་པོ་ཆེའི་ཕྲེང་བ་གསུམ།དབུ་རྒྱན་དང་དབྱངས་རྣམ་སྦྱར་དང་བཅས་པ་གསོལ་ནས་བཞུགས་པའི་སྐུ་མདུན་དུ་ཤེལ་དང་རིན་པོ་ཆེའི་སྣོད་དུ་མ་རིན་པོ་ཆེ་སྣ་ཚོགས་བཟང་སྔུན་
གས་དྲི་བཟང་སྣ་ཚོགས་ཀྱིས་བཀང་བ།རིན་པོ་ཆེའི་བུམ་པ་སྙིང་པོ་ཅན་ཁ་རྒྱན་དང་བཅས་པ།ནང་མཆོད་སྣོད་བབུད་རྩི་རིལ་བུ་སོགས་ཀྱིས་བཀང་བ།ཁ་མ་རུ།དབུལ་གྱི་མཎྜལ་ཆོམ་ཅན་དང་བཅས་པ་མཆོད་པའི་
་བསྒྲིགས།གཡས་གཡོན་དང་རྒྱབ་ཏུ་སྙེགས་བཟང་པོའི་སྙིང་དུ་འཇམ་སྡུད་བཟང་གསུམ།ལམ་རིམ་སྔགས་རིམ་སོགས་བཀའ་བསྟན་བཅོས་ཀྱི་པོ་ཏཱི་འགའ་རེ་དང་།མདུན་དུ་རྗེ་ཉིད་ཀྱི་གསུང་འབུམ་གང་ཡོ
མས་དང་ཟབ་ཀྱི་ན་བ་ཟས་ཀླུབས་ཤིང་དྲི་བཟང་གི་ཐུམ་དང་བཅས་པར་བཞུགས།གཞན་ཡང་རིང་བསྲེལ་རྣམ་བཞེས་མཚོན་པའི་སྐུ་གསུང་ཐུགས་རྟེན་གྱི་རིགས་དུ་མ་དམ་པའི་ཕྱག་བཞེས་དང་མཐུན་པའི་སྒོ་ན
ག་ཤིང་ལ་ལེགས་པར་བསྡམས།སྐྱེང་དུ་བཟང་གོས་ཀྱི་བླ་དེ།མཐའ་བསྒོང་དུ་བ་དན་ཁ་དོག་དུ་མ་དང་རིན་པོ་ཆེའི་དོ་ཤུལ་འཕྱང་བས་མཛེས་པར་བྱས་ཤིང་རྟེན་རྣམས་ཕན་ཚུན་མ་འདྲེས་པར་མ།
སོར་ལེགས་པར་བཞུགས།རོལ་ལ་བཟོ་བམས་ཀྱིས་རས་བཟང་པ་སོ་ལུས་ཀྱིས་གཡོགས་པའི་སྟེད་དུ་གང་འོས་ཀྱི་རྒྱན་དང་རིན་པོ་ཆེའི་ཕྲ་ཚོམ་དུ་མ་བྱས་པའི་སྟེང་དུ་གསེར་ཏོ

ཁྲི་ཚོ་ལྔ་དང་སྐྱོང་ཕྱུག་ལྔ་ལྷག་ལེགས་པར་ཕུལ་ཞིང་གསེར་གྱི་རི་བོ་ལ་འཇའ་ཚོན་གྱིས་འཁྱུད་པ་ལྟ་བུར་བྱས།ལཱུ་བཟོ་ཤིང་བཟོ་བ་སོགས་འབུལ་བས་མཉེས་པར་མཛད།ལོ་སྔ་ཕྱིའི་
དགེ་སྐོས་དགེ་སྦྱོང་བསམ་གཏན་དོན་ཡོད་དང་བཟུང་པོ་རྒྱ་མཚོ་གཉིས་ཀྱིས་གོ་ཚོད་བཟང་པོ་བྱས།དེ་ནས་གཟའ་སྐར་འགྲོད་སྦྱོར་བཟང་པོའི་ཞིན།རྗེ་བླ་མ་སྟོབས་ལྡན་པས་གཙོ་མཛད་དགེ་ཚུལ་སློང་མང་གྲོ
དཔལ་རྡོ་རྗེ་འཇིགས་བྱེད་ཀྱི་སྒོ་ནས་རབ་གནས་སྦྱིནཱ་སྲེག་བསྐང་གསོ་ཤིས་བརྗོད་དང་བཅས་པ་ལེགས་པར་གྲུབ་པོ།།དེ་ཡང་སྐུ་དངོས་ཀྱི་གདུལ་བྱ་རྫོགས་ནས་ད་ལྷ་སྐུ་གདུང་གིས་འདུལ་བའི་དུས་ལ་བབས
པས།མི་འདོད་པའི་སྡུག་བསྔལ་དུ་མས་ཉེན་པོའི་ཚེ།ཁ་ཞེ་མེད་པར་སྙིང་ཐེག་པ་ནས་གསོལ་བ་ཤུགས་དྲག་བཏབ་ན་སྡུག་བསྔལ་ཀུན་ཞེ་ནས་ལེགས་ཚོགས་ཀུན་འབྱུང་བ་དང་།སྐུ་གདུང་བཞུགས་པའི
མཐུ་ལས་རྨད་དུ་བྱུང་བའི་བུཀྐ་ཤིས་དང་དགེ་མཚན་དུ་མ་ཡུལ་གྱི་ལྗོངས་འདི་དག་ཏུ་རྒྱུན་མི་འཆད་པར་འབྱུང་བ་ཡིན་ནོ།།སྨྲས་པ།བླ་མའི་རྣམ་ཐར་མཁའ་ལྷར་ཕ་མཐའ་ཡས།།བདག་ནི་བྱིས
པའི་ནང་ན་བྱིས་པར་སྐྱེ།།དེ་ཕྱིར་མ་རྟོགས་ལོག་རྟོག་དྲི་མཆིས་པ།།བླ་མ་མཆོག་གསུམ་སྤྱན་སྔར་སྤྲིང་ནས་འཆགས།།དགེ་བ་ཅི་མཆིས་མཐའ་ཡས་འགྲོ་བ་ཀུན།།དམ་པའི་མགོན་གྱིས་དགྱེས

བཞིན་རྗེས་བཟུང་སྟེ།།ས་ལམ་བགྲོད་པ་མཐར་ཕྱིན་སངས་རྒྱས་ཀྱི་གོ་འཕང་དམ་པ་ཐོབ་པའི་རྒྱུར་གྱུར་ཅིག།ཅེས་རྒྱལ་བ་ཐམས་ཅད་འདུས་པའི་བདག་ཉིད་དཔལ་ལྡན་བླ་མ་དམ་པའི་རྣམ་མཐང་སྐུལ་ལྡན་རེ
སྒོསློང་གི་ཟུང་འདེབས་འདི་ནི།ཀླུ་བླ་མ་སྐྱོབས་ལྡན་པ་དང་།ཅོ་ནི་དཔོན་པོ།བླ་མ་སྤྱི་བ་སོགས་ཀྱིས་རྣམ་ཐར་གྱི་མཇུག་བསྔ་སོགས་འདི་ལྟ་བུ་ཞིག་གྱིས་ཤིག་ཅེས་བཀའ་ནན་ལྕི་བ་ཡང་ཡང་ཕིགས
པས།རང་ཉིད་ལ་བསྟན་བཅོས་རྩོམ་པའི་རྒྱ་ཚོགས་གང་ཡང་མེད་ཀྱང་།རྗེ་བླ་མ་སྟོབས་ལྡན་པ་ཡང་བཀའ་དྲིན་ཆེ་བའི་བླ་མ་ཡིན་པས།ཆོས་ལྡན་གྱི་བཀའ་བཅག་ན་ཁམས་གསུམ་གྱི་སེམས་ཅན
བསད་པ་ལས་སྡིག་ཆེ་བར་གསུངས་པ་དང་།འབུལ་བ་ལས།ཆོས་ལྡན་གྱི་དཔོན་པོ་དང་།བླ་མ་དགེ་བསྐོས་སོགས་ཀྱི་ངག་ཆོས་ལྡན་པཅག་ན་ཉེས་པ་འབྱུང་བར་གསུངས་པ་ལ་འཇིགས་ནས་དྲང་གཏམ
འགའ་ཞིག་སྨྲ་བ་པོ་ནི།རྗེ་རྡོ་རྗེ་འཆང་དེ་ཉིད་ཀྱི་སློབ་མའི་ཆར་གཏོགས་པ་སུ་མ་ཏིའི་མིང་ཅན་གྱིས་བྲིས་པའི་དགེ་བས་རྒྱལ་བའི་བསྟན་པ་རིན་པོ་ཆེ་ཕྱོགས་དུས་ཀུན་ཏུ་དར་ཞིང་རྒྱས་ལ་ཡུན་རིང་དུ་གནས་པའི
རྒྱུར་གྱུར་ཅིག།།།སརྦ་མངྒ་ལཾ།།